《病起留别保安诸文士　见西湖志》
宋代·邓林

两鬓西风吹断蓬，杖藜扶病着秋容。菊花浑似诗人瘦，山色不秋归兴浓。

紫塞一杯桑落酒，彤廷五夜未央钟。燕鸿岐路东西去，此后相思意万重。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。